สวัสดีค่ะ พ่อหนูบอกว่า ด้านร่างกายซีกขวาไม่มีแรงเลยค่ะ แปรงฟันเมื่อเช้าก็ไม่มีแรง เดินไม่ถนัดเลยค่ะ มีอาการเวียนหัวแล้วก็อาเจียน พูดจาไท่รู้เรื่องค่ะ พ่อบอกว่าเหมือนลิ้นแข็ง อยากสอบถามว่าพ่อเป็นโรคอะไรมั้ยคะ
สวัสดีค่ะ จากอาการดังกล่าวมาอาจจะเป็นเส้นเลือดสมองตีบหรือแตก ซึ่งเป็นภาวะที่อันตรายได้ แนะนำให้รีบพาพ่อไปส่งรพ.ทันทีนะคะโรคหลอดเลือดสมอง ชนิดเกิดจากเส้นเลือดตีบ คือภาวะที่เลือดไม่สามารถไหลเวียนไปเลี้ยงสมองได้จากมีการตีบของเส้นเลือดที่ไปเลี้ยงสมอง ทำให้สมองขาดเลือดและออกซิเจน หากไม่ได้รับการรักษาอย่างทันท่วงทีจะทำให้เซลล์สมองค่อย ๆ ตายลง และสูญเสียการทำงานของระบบประสาท อาการจะมาด้วยอ่อนแรงครึ่งซีก หน้าเบี้ยว ปากเบี้ยวพูดไม่ชัด ชาครึ่งซึก หรือหมดสติไปได้สาเหตุ ไขมันในเลือดสูง ความดันโลหิตสูง เบาหวาน โรคอ้วน การสูบบุหรี่ และการดื่มแอลกอฮอล์อย่างหนัก ภาวะหัวใจเต้นผิดจังหวะ ก็ทำให้เกิดลิ่มเลือดและเป็นสาเหตุที่ทำให้หลอดเลือดอุดตันได้